CELEX: E2010C0159
Language: bg
Date: 2010-04-21 00:00:00
Title: Решение на Надзорния орган на ЕАСТ № 159/10/COL от 21 април 2010 година относно допълнителни гаранции за Норвегия във връзка с инфекциозния ринотрахеит

16.12.2010   
            
            
               BG
            
            
               Официален вестник на Европейския съюз
            
            
               L 332/43
            
         РЕШЕНИЕ НА НАДЗОРНИЯ ОРГАН НА ЕАСТ
   № 159/10/COL
   от 21 април 2010 година
   относно допълнителни гаранции за Норвегия във връзка с инфекциозния ринотрахеит
   НАДЗОРНИЯТ ОРГАН НА ЕАСТ,
   като взе предвид Споразумението за Европейското икономическо пространство, и по-специално член 17 и протокол 1 към споразумението, по-специално член 4, буква г) от него,
   като взе предвид Споразумението между държавите от ЕАСТ за създаване на надзорен орган и съд, и по-специално член 5, параграф 2, буква г) и протокол 1 към споразумението, по-специално член 1, буква в) от него,
   като взе предвид акта, посочен в точка 4.1.1 от глава I към Споразумението за ЕИП, Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), адаптирана към Споразумението за ЕИП с протокол 1 към него, и по-специално член 10, параграф 1 от нея,
   като взе предвид акта, посочен в глава I, точка 4.2.80 от приложение I към Споразумението за ЕИП, Решение 2004/558/ЕО на Комисията от 15 юли 2004 г. за прилагане на Директива 64/432/ЕИО на Съвета относно допълнителните гаранции при търговията в Общността с говеда във връзка с инфекциозния ринотрахеит по говедата и одобрението на представените от някои държави-членки програми за изкореняване на болестта (2), в тяхната актуализирана версия,
   като взе предвид Решение № 74/94/COL на Надзорния орган на ЕАСТ от 27 юни 1994 г. (3) изменящо Решение № 31/94/COL на Надзорния орган на ЕАСТ (4), предоставящо на Норвегия определени допълнителни гаранции за защита на своя статут на свободна от заболяването инфекциозен ринотрахеит по говедата.
   Като има предвид, че:
   
               (1)
            
            
               С Решение № 74/94/COL бяха предоставени допълнителни гаранции за Норвегия във връзка с инфекциозния ринотрахеит по говедата.
            
         
               (2)
            
            
               След приемането на Решение № 74/94/COL законодателството на Европейския съюз за допълнителни гаранции във връзка с инфекциозния ринотрахеит по говедата е било изменено с цел да се гарантира съгласуваност с международните правила относно това заболяване и по-добър контрол в рамките на Съюза.
            
         
               (3)
            
            
               С Решение на Съвместния комитет на ЕИП № 48/2005 (5) Решение 2004/558/ЕО, в своята актуализирана версия, беше включено в Споразумението за ЕИП като точка 4.2.80 от глава I от приложение I към това споразумение.
            
         
               (4)
            
            
               Правителството на Норвегия счита, че територията на страната е свободна от инфекциозния ринотрахеит по говедата в съответствие с член 10, параграф 1 от Директива 64/432/ЕИО. Норвегия предаде в Надзорния органа на ЕАСТ доказателствени документи, установяващи, че положението се наблюдава непрекъснато, и следователно е налице адекватен надзор, за да се гарантира, че норвежката територия е свободна от инфекциозния ринотрахеит по говедата.
            
         
               (5)
            
            
               Норвегия поиска от Надзорния органа на ЕАСТ да актуализира Решение на Надзорния орган на ЕАСТ № 74/94/COL с цел да се вземат предвид новите законодателни промени в областта на допълнителните гаранции за търговия вътре в Съюза с говеда относно болестта инфекциозен ринотрахеит по говедата.
            
         
               (6)
            
            
               Следователно е уместно с цел яснота и правна съгласуваност да се отмени Решение на Надзорния орган на ЕАСТ № 74/94/COL с цел да се вземат предвид новите законодателни промени в областта на допълнителните гаранции за търговия вътре в Съюза с говеда относно болестта инфекциозен ринотрахеит по говедата.
            
         
               (7)
            
            
               Новото решение ще запази същите гаранции, предоставени преди на Норвегия, също както и ще ги приведе в съответствие с новите критерии, изложени в съответното законодателство на ЕИО, по-специално Решение 2004/558/ЕО на Комисията в неговата актуализирана версия.
            
         
               (8)
            
            
               Предвидените в настоящото решение мерки са в съответствие със становището на Ветеринарния комитет на ЕАСТ, подпомагащ Надзорния орган на ЕАСТ,
            
         ПРИЕ НАСТОЯЩОТО РЕШЕНИЕ:
   Член 1
   Всички региони на Норвегия са свободни от инфекциозния ринотрахеит по говедата.
   Член 2
   На Норвегия се предоставят допълнителните гаранции относно инфекциозния ринотрахеит по говедата, посочени в Решение 2004/558/ЕО, в неговата актуализирана версия, при търговията с говеда в рамките на Европейското икономическо пространство.
   Член 3
   На Норвегия се предоставя същия статут като на държавите-членки, изброени в приложение II към Решение 2004/558/ЕО, в неговата актуализирана версия.
   Член 4
   Решение № 74/94/COL се отменя.
   Член 5
   Настоящото решение влиза в сила на 21 април 2010 г.
   Член 6
   Адресат на настоящото решение е Кралство Норвегия.
   Член 7
   Само текстът на английски език е автентичен.
   
      Съставено в Брюксел на 21 април 2010 година.
      
         
            За Надзорния орган на ЕАСТ
         
         Per SANDERUD
         
            Председател
         
         Sverrir Haukur GUNNLAUGSSON
         
            Член на колегията
         
      
   
   
      (1)  ОВ 121, 29.7.1964 г., стр. 1977/64.
   
      (2)  ОВ L 249, 23.7.2004 г., стр. 20 и притурка за ЕИП № 22, 24.4.2008 г., стр. 170.
   
      (3)  ОВ L 247, 22.9.1994 г., стр. 50.
   
      (4)  ОВ L 138, 2.6.1994 г., стр. 43.
   
      (5)  ОВ L 239, 15.9.2005 г., стр. 15.